b'\n_START_ARTICLE_\nWappo\n_START_SECTION_\nIme\n_START_PARAGRAPH_\nIme Wappo amerikanizam je \xc5\xa1panjolske rije\xc4\x8di Guapo. "brave," kojima im je dan zbog izuzetno tvrdoglavog i tvrdokornog otpora vojnim napadima \xc5\xa0panjolaca. Drugi poznati naziv je Ashochimi, kojega kao Ash-o-chi-mi (1877.) koristi Powers. Taylor (1860.-\'63.) ih naziva Soteomellos i Sotomieyos.\n_START_SECTION_\nOdje\xc4\x87a\n_START_PARAGRAPH_\nWappo Indijanci nisu nosili odje\xc4\x87e, ili je bilo toliko oskudna koliko je to mogu\xc4\x87e, i uglavnom je to bio nakit. Izra\xc4\x91ivali su ga od kostiju, \xc5\xa1koljaka kao i biljnih vlakana. Do \xc5\xa1koljaka su morali dolaziti, ili putovanjem do oceana, ili bi ih nabavljali trgovinom.\n_START_SECTION_\nLov i sakupljanje\n_START_PARAGRAPH_\nDo hrane su Wappoi dolazili lovom (jelen, medvjed, ptica, vjeverica), ribolovom (losos, oni ga nazivaju melkawa) i sakupljanjem \xc5\xbeira i raznog bilja, insekata, me\xc4\x91u kojima skakavca, i gusjenica.\n_START_SECTION_\nKo\xc5\xa1are\n_START_PARAGRAPH_\nWappoi ne zaostaju u ko\xc5\xa1ara\xc5\xa1tvu iza drugih tamo\xc5\xa1njih plemena. Materijal \xc5\xa1to su ga koristili pronalazili su po dolinama, vrba, judino drvo (porodica Legume; poznato i kao \'redbud\', ili u njihovom jeziku phopiel), i \xc5\xa1a\xc5\xa1. Ko\xc5\xa1are su me\xc4\x91u ostalim imale i namjenu za kuhanje hrane, a u nju se ponekad upletalo i perje, te dekorirane zrncima \xc5\xa1koljaka, \xc5\xa1to su Indijanci sakupljali uz obalu. -Ove ko\xc5\xa1are naravno morale su biti vodonepropusne, i bile su.\n_START_SECTION_\nSela i ku\xc4\x87e\n_START_PARAGRAPH_\nLjetne ku\xc4\x87e su i jednostavni \xc5\xa1titnici od granja, dok bi zimi gradili \xc4\x8dvr\xc5\xa1\xc4\x87a zdanja od granja i blata. -Sela Wappoa nalazila su se u blizini potoka a imala su parna kupatila \'sweat houses\' i \'Brush Dance House\', kolibu za odr\xc5\xbeavanje plesnih sve\xc4\x8danosti. Sela su mogla imati nekih 40-50 obitelji. Ku\xc4\x87e Wappoa nisu se nikada \xc4\x8distile, kada se vi\xc5\xa1e ne bi moglo \xc5\xbeivjeti u njoj spalili bi je, i podigli novu.'